વલસાડમાં હનુમાનભાગડા પીચિંગ,લીલાપોર અને કૈલાસરોડ ઔરંગાના બ્રિજ પર પોલીસ,પાલિકા ફાયરબ્રિગેડ અને એનડીઆરએફની ટીમ તૈનાત કરી દેવાઇ હતી.રાત્રિથી લઇ દિવસ સુધી વરસાદનો મારો રહેતા જનજીવનને અસર પહોંચી હતી.બજારો સુમસામ થઇ ગયા હતા.શાળા અને કોલેજોમાં 40 થી 45 ટકા વિદ્યાર્થીઓની આવી શક્યા હતા.જ્યારે બપોરે ઘણા વિદ્યાર્થીઓને રજા આપી દેવામાં આવી હતી.મંગળવારે રાત્રે 10 થીબુધવારે સાંજે 6 વાગ્યા સુધીમાં જિલ્લાના તમામ તાલુકાને મેઘરાજાએ તરબોળ કરી દેતાં જળબંબારના દશ્યો સર્જાયા હતા.